

**Салық Кодексінің 422-бабының 2-тармағы бойынша 2010 жылғы салық ставкаларының мөлшерін бекiту туралы**

Атырау облысы Қызылқоға ауданы әкімдігінің 2010 жылғы 12 ақпандағы N XVI-5 қаулысы. Әділет департаменті Қызылқоға ауданының әділет басқармасында 2010 жылғы 25 қаңтарында N 4-5-119 тіркелді

      Қазақстан Республикасының 2008 жылғы 10 желтоқсандағы № 99-ІV "Салық және бюджетке төленетiн басқа да мiндеттi төлемдер туралы" Кодексін (Cалық кодексі) және Қазақстан Республикасының 2001 жылғы 23 қаңтардағы № 148 "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 бабын және аудан әкімдігінің 2009 жылғы 21 желтоқсандағы № 343 қаулысын басшылыққа алып, Қызылқоға аудандық мәслихаты **ШЕШІМ ЕТТI:**

      1. Аудан көлемінде айына салық салу бірлігіне тіркелген салықтың базалық ставкаларының мөлшері жалғанған № 1 қосымшаға сай бекітілсін.

      2. Осы шешім ресми жарияланғаннан кейін күнтізбелік он күн өткен соң қолданысқа енгізіледі.

*Аудандық мәслихаттың кезекті*

*ХVІ-сессиясының төрағасы             Н. Бекешов*

*Мәслихат хатшысы                    Т. Бейсқали*

                                    Аудан әкімдігінің 2009 жылғы

                                              23 желтоқсандағы

                                        № XVI-5 қаулысына қосымша № 1

 **2010 жыл үшін айына салық салу бірлігіне тіркелген**
**салықтың ставкасы**

|  |  |  |  |  |
| --- | --- | --- | --- | --- |
| Рет № | Салық салу объектісінің атауы | Тіркелген салықтың базалық ставкаларының ең төменгі мөлшері (айлық есептік көрсеткіш) | Тіркелген салықтың базалық ставкаларының ең жоғары мөлшері (айлық есептік көрсеткіш) | Белгіленген бірыңғай тіркелген салық ставкаларының мөлшері (айлық есептік көрсеткіш) |
| 1 | 2 | 3 | 4 | 5 |
| 1 | Бір ойыншымен ойын өткізуге арналған, ұтыссыз ойын автоматы | 1 | 12 | 5 |
| 2 | Біреуден артық ойыншылардың қатысуымен ойын өткізуге арналған ұтыссыз ойын автоматы | 1 | 18 | 10 |
| 3 | Ойын өткізу үшін пайдаланылатын дербес компьютер | 1 | 4 | 2 |
| 4 | Ойын жолы (боулинг (кегельбан) бойынша) | 5 | 83 | 50 |
| 5 | Карт (картинг бойынша) | 2 | 12 | 6 |
| 6 | Бильярд үстелі | 3 | 25 | 20 |

      Ескертпе: 2010 жылға белгіленген айлық есептік көрсеткіш (АЕК) 1413 теңге.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК